আপনি যদি হেযবুত তওহীদের কর্মসূচি পড়েন তাহলে বুঝবেন এই কর্মসূচি আমাদের নিজেদের তৈরি করে নেওয়া নয়, এটা আল্লাহর দেওয়া কর্মসূচি যেটা আল্লাহর রসুল তাঁর উম্মতের জন্য রেখে গিয়েছিলেন। তিনি জাতির ভবিষ্যৎ কর্মসূচি ঠিক করে দিয়ে বলেছিলেন, ‘আল্লাহ আমাকে পাঁচটি কাজের দায়িত্ব অর্পণ করেছেন, আমি সারাজীবন সেই পাঁচটি কাজ করেছি এবং তোমাদেরকেও সেই পাঁচটি কাজের দায়িত্ব দিয়ে যাচ্ছি। সেগুলো হলো- ঐক্যবদ্ধ হবে, (নেতার আদেশ) শুনবে, পালন করবে (অর্থাৎ আনুগত্য করবে), হেজরত করবে এবং সংগ্রাম করবে। যে ব্যক্তি এই ঐক্যবদ্ধনী থেকে এক বিঘত পরিমাণও সরে যাবে তার গলদেশ থেকে ইসলামের রজ্জু খুলে যাবে, যদি না সে তওবা করে ফিরে আসে। আর যদি কেউ (এর বাইরে) জাহেলিয়াতের কোনোকিছুর দিকে আহ্বান করে তাহলে সে জাহান্নামের জ্বালানি পাথরে পরিণত হবে, যদিও সে নামাজ পড়ে, রোজা রাখে এবং নিজেকে মুসলিম বলে দাবি করে (আহমদ ইবনে মাজাহ, বাব উল ইমারত, মেশকাত)’। খেয়াল করুন কর্মসূচির তৃতীয় দফাটিই কিন্তু আনুগত্য। অর্থাৎ বোঝা যাচ্ছে, অন্যসমস্ত কিছু ঠিক থাকলেও একজন মানুষের জ্বাহান্নামের জ্বালানি পাথর হবার জন্য আনুগত্য না করাটাই যথেষ্ট হতে পারে!